Diari Oficial de la Generalitat Valenciana


Sumari del DOGV 9552, del 13-03-2023 (2023/2573)

Extracte de la Resolució de 7 de març de 2023, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoca la segona edició de Premis al Talent Emprenedor de l'Estudiantat UJI.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9552

Data del DOGV
:   13-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2573


Data del document
:   07-03-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * distinció honorífica

Extracte de la Resolució de 7 de març de 2023, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoca la segona edició de Premis al Talent Emprenedor de l'Estudiantat UJI. [2023/2573]  
BDNS (identif.): 680103.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/680103).   
  
Primer. Persones beneficiàries  
Categoria Premi d'acceleració empresarial UJI-Ajuntament de Castelló per a les millors noves empreses de creació recent.  
Pot participar en aquesta categoria qualsevol emprenedora o emprenedor que haja creat una microempresa i/o PIME que tinga la seu social i desenvolupe la seua activitat vinculada a la ciutat de Castelló de la Plana amb activitat comercial i una antiguitat màxima de cinc anys respecte a la data límit de presentació de la documentació a aquest concurs, en la qual almenys un o una dels socis o sòcies fundadors siga estudiantat (grau, màster universitari o doctorat) o titulat o titulada recentment de l'UJI. Es poden presentar empreses amb forma societària mercantil, així com empresaris o empresàries individuals.  
Categoria Premi al talent estudiantil amb vocació emprenedora  
Es pot participar de manera individual o col·lectiva. Pot participar en aquesta categoria qualsevol emprenedora o emprenedor amb un projecte empresarial que encara no estiga constituït com a empresa (ni forma societària mercantil ni empresària o empresari individual), en la qual almenys una de les persones integrants de l'equip siga estudiantat (grau, màster universitari o doctorat) o titulat o titulada recent de l'UJI.  
Categoria Premi estudiantil d'idees disruptives vinculades als reptes de futur en àmbits estratègics per a la ciutat. Es pot participar de manera individual o col·lectiva.  
Pot participar en aquesta categoria qualsevol estudiantat (grau, màster universitari o doctorat) o titulada o titulat recent de l'UJI que presente una solució creativa als reptes de futur en àmbits estratègics per a la ciutat de Castelló de la Plana.  
S'entén com a titulat o titulada recent aquella persona que ha finalitzat els estudis de grau, màster o doctorat en l'UJI o durant els últims cinc anys (any límit, 2018).  
No podran presentar-s'hi les iniciatives premiades en l'edició anterior.  
  
Segon. Finalitat  
Aquesta convocatòria va dirigida a seleccionar les millors candidatures de la Universitat Jaume I, i reconèixer les millors iniciatives emprenedores i trajectòries empresarials de triple impacte de l'estudiantat i recentment titulats de l'UJI.  
  
  
Tercer. Bases reguladores  
Accessibles en: http://www.uji.es/seu/info-adm/tao/.   
  
Quart. Import  
L'import global destinat a la concessió d'aquests premis és de 125.000 €.  
  
Cinqué. Termini de presentació de sol·licituds  
El termini de presentació de sol·licituds i de la resta de la documentació requerida és fins al 30 de març de 2023  
  
Castelló de la Plana, 7 de març de 2023.- El vicerector d'Innovació, Transferència i Divulgació Científica, ( p. d. R 24.05.2022; DOGV 9349, 27.05.2022): David Cabedo Semper.